VS000680
Datum: 1992-02-22T01:00:00.000+01:00
datum_sodbe_i_stopnje: 1995-11-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 9650000 SIT
opombe: II Ips 522/96. Reviziji tožeče stranke je bilo delno ugodeno glede odgovornosti toženih strank za škodni dogodek (s 70% zvišana na polno odškodninsko odgovornost). Glede višine odškodnine odločitev sodišča druge stopnje ni bila spremenjena.
sodisce: Vrhovno sodišče

## Oškodovanec

**Spol:**

ženska

## Škodni dogodek

Zvečer je padla v nezavarovan jašek za odtok meteorne vode in se poškodovala.

## Poškodba

Zvin desnega zapestja, poka čolnička v desnem zapestju, odkrhnjenje desne pogačice z izlivom krvi v desni kolenski sklep, obtolčenina desne ledvice, zlom križnice, zlom sramnih kosti desno in poškodba korenin križničnega živčnega pleteža - obojestransko.

## Telesne bolečine

3000000 SIT Trajno hude telesne bolečine dva meseca, dokler niso dokončno ugotovili, za kakšne poškodbe gre. Bolečine srednje intenzivnosti so trajale eno leto, bolečine manjše intenzivnosti se občasno stopnjujejo, trpi pa stalno še sedaj. Bolečinski sindrom je potrjen tudi nevrofiziološko.

#### Hospitalizacija

V splošni bolnišnici je dobila mavčev žleb čez desno koleno in mavec za desno zapestje, ki so ji ga čez 14 dni sneli. Zaradi bolečin in težav pri hoji je bila 4 dni hospitalizirana in nato napotena na zdravljenje v toplice za tri tedne, vendar po zdravljenju ni bilo bistvenega izboljšanja. Zaradi hudih težav je bila napotena na ortopedsko kliniko in kliniko za nevrokirurgijo.

## Strah

650000 SIT Tožnica je utrpela dolgotrajen strah za izid zdravljenja (skoraj dve leti) in je v tem času imela porušeno duševno ravnovesje, saj se ni mogla sprijazniti s tem, da z zdravljenjem ne bodo odpravljene posledice nezgode.

## Zmanjšanje življenjske aktivnosti

6000000 SIT Posledice poškodb se kažejo v hudem bolečinskem sindromu, omejeni gibljivosti hrbtenice v ledvenokrižničnem delu, motnji zadrževanja vode, hudih motnjah občutljivosti kože po notranji strani stegen in v področju spolovila. Ugotovljena je bila zmerna zavrtost desnega kolena in v skrajnih legah zavrtost desnega zapestja. Zaradi popolne nezmožnosti za pridobitno delo je bila invalidsko upokojena. Tožnica trpi duševne bolečine, saj se je morala upokojiti v službi, kjer je zelo rada delala, družinske obveznosti in aktivnosti opravlja z velikimi napori, prizadeta pa je tudi v svojem zakonskem življenju, saj ne more imeti spolnih odnosov. Izvedenec je ocenil 65% trajno izgubo splošne delovne sposobnosti zaradi nezgode. Tožnica se ne more več ukvarjati s športom, za dolgotrajno hojo ni več sposobna, zaradi poškodbe je tudi invalidsko upokojena, saj za pridobitno delo ni več sposobna in omejena je pri opravljanju gospodinjskih opravil.

---

ZOR člen 200, 203